Maha Vajiralongkorn (Thai: วชิราลงกรณ; RTGS: Maha Wachiralongkon), regerende titel Phrabat Somdet Phra Vajira Klao Chao Yu Hua (Thai: พระบาทสมเด็จพระวชิรเกล้าเจ้าอยู่หัว; gebore 28 Julie 1952), is die koning van Thailand sedert 2016. Hy is die enigste seun van koning Bhumibol Adulyadej en koningin Sirikit. In 1972, op die ouderdom van 20, word hy deur sy vader kroonprins gemaak. Na die dood van sy vader op 13 Oktober 2016 word daar van hom verwag om op die troon van Thailand toe te tree, maar hy het gevra om te treur voordat hy die troon inneem. Hy het die troon aanvaar op die aand van 1 Desember 2016. Sy vader is op 26 Oktober 2017 veras. Sy kroning het plaasgevind vanaf 4 tot 6 Mei 2019. Die Thaise regering het terugwerkend verklaar dat sy regering op 13 Oktober 2016 begin, na sy vader se afsterwe. As die tiende monarg van die Chakri-dinastie word hy ook as Rama X aangedui. Op daardie tydstip was Vajiralongkorn die oudste Thaise monarg (64) wat die troon aanvaar het. Wikimedia Commons het meer media in die kategorie Maha Vajiralongkorn.